google/wiki40b huggingface dataset:
Zhaocheng Jin Tripitaka

Zhaocheng Jin Tripitaka er en kinesisk kopi av den buddhistiske lærekanon (Tripitaka). Den stammer fra Jin-dynastiets tid.
Denne Jin Tripitaka ble til i Tianningtempelet i Beijing i om lag år 1149, finansiert av en kvinne ved navn Cui Fazhen og hennes disipler. Den ble gitt av Kublai-khan til Guangshengtempelet i Pingyang, og der ble den gjenoppdaget i 1933. Ettersom Guangshengtempelet befinner seg i Zhaocheng i Hongdong fylke i Shanxi kalles nå dokumentet Zhaocheng Jin Tripitaka.
Det er på rundt 7000 kapittel, og er med dette det mest omfattende trykte verk fra Jindynastiets tid. Det medtar en rekke sutraer som mangler i senere utgaver av Tripitakaen.
Kjelsås vel

Kjelsås vel er en velforening på Kjelsås i Oslo kommune. Foreningen ble dannet i 1910.

Beliggenhet

Fra Lachmanns vei (Gulldalen ned trappen) til Myrerskogveien, Kurveien, Myrerfeltet (Trygdeboligen tilhører Øvre Grefsen Vel), Hareveien, Arilds vei, (Arildsvingen tilhører Øvre Grefsen Vel, linjen over til Kjelsåsveien 99b tilhører Øvre Grefsen Vel). Grensen følger deretter gangveien over til Grefsenveien til Myrerbekken, Myrerbekken over Kapellveien, deretter sørover parallelt med Kapellveien til Neptunveien. Videre Neptunveien til Akerselva. Følger elven til Kjelsåsveien, Kjelsåsveien opp til Brekkekrysset. Tilbake langs Markagrensen, Oset, Lachmanns vei og Rundhaugveien.

Styre

Foreningen ledes av et styre på 7 medlemmer: Leder, nestleder, sekretær, kasserer og tre styremedlemmer. Styret velges av årsmøte. Valget gjelder for 2 år.
Shennongjia

Shennongjia (kinesisk: 神农架林区; pinyin: Shénnóngjià Línqū) er et skogsdistrikt i provinsen Hubei i Folkerepublikken Kina. Den er umiddelbart underlagt provinsen, det vil si ikke under et prefektur.
Her er Naturreservatet Shennongjia, som ble etablert i 1986 i et vanskelig tilgjengelig skogdekket fjellområde. UNESCO vedtok i 2016 å oppføre to skogsområder Shennongjia som verdensarvsted.
Randers FC

Randers Freja

I 1898 ble Randers Sportsklub Freja stiftet. Klubben hadde flere sesonger i toppen av dansk fotball, og første gang i den øverste divisjonen var i 1970. Tre ganger deltok Randers Freja i en finale i Landspokalturneringen, og har vunnet samtlige – i 1967, 1968, og 1973.
På 80- og 90-tallet var klubben i sterk sportslig ubalanse, og hadde kun små opphold i den øverste ligaen som endte med nedrykk.
På initiativ av blant annet det lokale næringslivet slo Randers Freja seg sammen med Dronningborg Boldklub, Kristrup Boldklub, Vorup Frederiksberg Boldklub, Hornbæk Sports Forening og Randers KFUM , og stiftet den 1. januar 2003 den nye klubben Randers FC.
Den nye klubben overtok Frejas plass i 1. divisjon det første året.

Randers FC

Under den nye klubbens første sesong i 2002/03, ble klubben nummer fire i 1. divisjon.
Sesongen 2003/04 ble derimot en stor sesong for klubben. Andreplass og 66 poeng sikret klubben opprykk til Superligaen og Randers var nok en gang representert i landets øverste divisjon. Oppholdet i toppdivisjonen ble i første omgang kun én sesong, da klubben endte på 12.-plass i 2004/05 med 24 poeng og rykket dermed ned til 1. divisjon.
I juni 2006 rykket klubben opp igjen etter at de nok en gang avsluttet sesongen på andreplass i 1. division. Mai 2006 vant Randers FC Landspokalturneringen ved å slå Esbjerg i finalen. Seieren førte til plass i UEFA-cupen, hvor klubben slo ut IA Akranes fra Island og FBK Kaunas fra Litauen i kvalifiseringsrundene. I tredje kvalifiseringsrunde ble det derimot nederlag mot Fenerbahce fra Tyrkia.
Sesongen 2008/09 avsluttet de serien på en femteplass. Klubbens spiss, Marc Nyggard, ble ligaens toppscorer sammen med Morten Nordstrand, etter at han puttet 16 mål. Denne sesongen førte også til at klubben fikk plass i kvalifiseringen til Europaligaen, hvor de nok en gang røk ut i tredje kvalifiseringsrunde mot Hamburger SV fra Tyskland.
Veien å gå

Veien å gå er en dokumentarroman. Den er skrevet av den norske forfatteren Herbjørg Wassmo. Det er en historie som handler om en familie på tre som rømmer over grensen fra Norge til Sverige under 2. verdenskrig. Ferden gikk i bitende kulde fra Lødingen vinteren i 1944.
Med denne boken vant Herbjørg Wassmo Gyldendals konkurranse for beste dokumentarbok i 1984.
Gaza (by)

Demografi

Majoriteten av befolkningen i Gaza i dag er muslimer. Et lite mindretall av befolkningen, ca. 3500 mennesker, er kristne, hvorav de fleste tilhører den gresk-ortodokse kirken. Ifølge en folketelling i 1997 av det palestinske statistiske sentralbyrået (PCBS), hadde Gaza by og tilstøtende al-Shati-leiren en befolkning på 353 115 innbyggere, hvorav 50,9% var menn og 49,1% kvinner. Gaza har en svært ung befolkning, med over halvparten av dem under 14 år (50,3%) og 25,7% var mellom 15 og 29 år. Ca 13,6% var i alderen 30 til 44, 7,7% fra alderen 45 til 65 og 3,9% var over fylte 64. 
En massiv tilførsel av palestinske flyktninger økte Gazas befolkning etter den arabisk-israelske krigen i 1948. Innen 1967 hadde befolkningen hadde økt til om lag seks ganger sitt antall i 1948. I 1997 var 51,8% av Gazas innbyggere flyktninger eller deres etterkommere. Byens befolkning har fortsatt å øke siden den gang, til 409.680 i 2006, og er den største byen i de palestinske territoriene. Fødselsraten er ekstremt høy og det store flertallet der lever i fattigdom, og må stole på mat fra FN for å overleve.
Benjamin Daviet

Idrettskarriere

Daviet deltok ved VM i skiskyting og langrenn for funksjonshemmede 2013 i Sollefteå. Han kom på 10.-plass på 12,5 km skiskyting, og 14.-plass på 7,5 km. I langrenn kom han på 5.-plass på 10 km og 7.-plass på sprinten, og han deltok også på det franske laget som kom på 4.-plass på 4 x 2,5 km stafett. 
Ved Paralympiske vinterleker 2014 i Sotsji i Russland fikk Frankrike bronse på 4 x 2,5 km stafett i langrenn. Han kom på 8.-plass på 10 km fri teknikk, og 7.-plass på langrennssprinten. I skiskyting kom han på 7.-plass på 7,5 km og 9.-plass på 12,5 km. 
Etter de paralympiske vinterlekene i 2018 ble han utnevnt til ridder av Æreslegionen.
Buskerud hovedgård

Buskerud hovedgård (også kalt Buskerud gård) er en gammel storgård og godseiendom i Modum kommune, som har gitt navn til Buskerud fylke. Gården het opprinnelig Biskopsrud og ligger på vestsida av Drammenselva ved Åmot. Den er trolig ryddet på 1000- eller 1100-tallet og den tilhørte i middelalderen biskopen av Hamar. Ved reformasjonen (ca. 1536–1539) overtok kongen alt kirkens gods og gården ble bosted for kongens fogder. 
Gården hadde svære privilegier, så som skattefritak, og fritak for verneplikt, både for eierne og de som arbeidet på gården. Gården hadde førsterett på tømmerkjøp i fire mils omkrets og også retten til laksefiske i Døvika (ved Døvikfoss). Fram til 1657 var det 16 kongelige fogder på Buskerud. Ikke alle nøyde seg med den betalingen de fikk for jobben med å drive inn skatter og avgifter. Mange av dem drev med handelsvirksomhet med trelast, skoghandel og gårdhandel. Ikke minst drev de pantsetting av gårdsbruk som hadde dårlig økonomi. Mange av fogdene så at laksefisket i Døvika var vel så lønnsomt som selve gårdsdriften.
Kongens økonomi gjode at han måtte selge gården. De mest kjente eierne var Collett-familien. Peter Collett (født 1740) kjøpte gården i 1762 og den var i familiens eie fram til 1883. Gården ble bl.a. eid av høyesterettsdommer Peter Collett, av sønnen John Collett og sønnesønnen Albert Collett. I Collettiden ble det oppført en herskapsbygning med navnet Colletthuset.
Gården er nå skole. Buskerud landbruksskole (nå Buskerud videregående skole avd. Buskerud) startet undervisningen i 1912.
KFOR

KFOR (Kosovo Force) er en NATO-ledet internasjonal fredsbevarende styrke med ansvar for å skape og vedlikeholde fred og sikkerhet i Kosovo. Styrken gikk inn i Kosovo 12. juni 1999, to dager etter at FN-resolusjon 1244 ble vedtatt og Kosovokrigen avsluttet.
På det meste tjenestegjorde mer enn 50 000 soldater fra 30 forskjellige land i KFOR. De største bidragene til KFOR kommer fra Storbritannia (19 000 soldater), USA (7 000 soldater), Frankrike (7 000 soldater) og Tyskland (6 000 soldater). I tillegg har Norge i flere år bidratt med en avdeling av bataljons størrelse, blant annet Telemark bataljon, Jegerkorpset - Akershus regiment og en helikopterenhet (2004–2005). 
I perioden april – oktober 2001 var Norge ledelsesnasjon for KFOR med generalløytnant Thorstein Skiaker som styrkesjef. Nå bidrar Norge med en håndfull stabsoffiserer.

Kontroverser

I februar 2007 rapporterte NRK om en episode ved den serbiske landsbyen Caglavica 17. og 18. mars 2004 der norske soldater løsnet skudd mot en mengde sivile Kosovo-albanere på veg til å lynsje landsbyens innbyggere. Forsvaret opplyste kort tid etter at en kosovoalbaner ble truffet og drept. Ifølge NRKs kilde, var det derimot seks kosovo-albanere som ble truffet og minst to som døde.
I 2013 startet Forsvaret en kartlegging av helsen til KFOR-veteraner etter påstander om at flere skal ha utviklet hjernesvulst som følge av eksponering for radioaktiv stråling. Forsvarsdepartementet avviste senere økt forekomst av kreft blant KFOR-veteraner.
Epidaurum

Epidaurus (gresk: Επίδαυρος) eller Epidauros var en gammel gresk koloni grunnlagt en gang på 500-tallet f.Kr., kalt Epidaurum fra 228 f.Kr. da romerne tok makten og byen ble del av romerprovinsen Illyricum, senere Dalmatia.
Den ligger på det sted der den moderne kroatiske byen Cavtat ligger, 15 km sør for Dubrovnik.
Under borgerkrigen mellom Julius Caesar og Pompeius ble byen beleiret av M. Octavius men ble berget ved konsul Publius Vatinius' ankomst. 
Byen ble ødelagt av avarene og av slaviske angripere på 600-tallet. Flyktninger fra Epidaurus kom seg over til øya Laas eller Laus (som betyr «stein» på gresk, og derfra ble senere Ragusa grunnlagt (samme navn som laas men omdannet ved rhotasisme), og så utviklet videre til Dubrovnik.
Mane riomerske inskripsjoner er funnet i ruinene, som gravskriften over P. Cornelius Dolabella, som var konsul under Augustus og guvernør av Illyricum. Her er også restene av en romersk akvadukt.
I midddelalderen oppstod byen Cavtat (Ragusa-Vecchia) på stedet.
Sirsa (Haryana)

Demografi

Ved den offisielle folketellingen i 2001 hadde Sirsa et innbyggertall på 160 129. Av disse var 54 % menn og 46 % kvinner. Gjennomsnittlig lesekyndighet var da 68 %, noe som var høyere enn landsgjennomsnittet på 59,5 %. 73 % av mennene var lesekyndige, mens kun 62 % av kvinnene kunne lese. Barun under 6 år utgjorde 13 % av befolkningen. Det er en stor populasjon av sikher i Sirsa. Det finnes også to historiske gurdwaraer (sikhtempler) i byen.
Apple Wallet

Historie

Apple Wallet er utviklet av Apple og ble annonsert 11. juni 2012 under Apple Worldwide Developers Conference. Applikasjonen ble gjort tilgjengelig for allmennheten ved utgivelsen av iOS 6 den 19. september 2012. I 2015 byttet applikasjonen navn fra Apple Passbook til Apple Wallet.

Støtte i Norge

Flere bedrifter og selskaper i Norge støtter Apple Wallet, inkludert kafeer, restauranter, flyselskaper, busselskaper og billettutsalgssteder for kultur- og sportsarrangementer.

Betalingstjenester

Med iPhone SE, iPhone 6, iPhone 6 Plus og nyere modeller kan brukere legge til debet-, kreditt- og forhåndsbetalte kort i kombinasjon med Apple Pay. Opptil åtte betalingskort kan legges til hver enhet, og samme kort kan legges til på andre enheter.
Sindre Bremnes

Priser

Skriftene Satyr og Faunus vant gull i kategorien typografi i Grafills Visuelt-konkurranse 2013, mens Telefon fikk diplom.
Palais Thurn und Taxis

Palais Thurn und Taxis i Frankfurt am Main ble bygget mellom 1729 og 1739 av Robert de Cotte på oppdrag fra riksarvegeneralpostmester fyrst Anselm Franz von Thurn und Taxis. Paléet har siden hatt en vekslende historie: I 1748 ble det sete for hovedforvaltningen i Den Keiserlige Thurn og Taxiske Post, fra 1805 til 1813 var det residens for fyrstprimas og storhertug i Storhertugdømmet Frankfurt Carl Theodor von Dalberg. Etter gjenopprettelsen av byrepublikken Frankfurt møttes Forbundsdagen i Det nordtyske forbund i paléet mellom 1816 og 1866. I 1863 møttes Fyrstedagen i Frankfurt her.
I 1895 solgte fyrst Albert I von Thurn und Taxis paléet til Riksposten, etter at han hadde latt den indre utsmykningen flytte til Schloß Emmeram i Regensburg. I 1905 overtok byen Frankfurt paléet, og fra 1908 tjente det som sete for Völkerkundemuseum og huset Afrikaforskeren Leo Frobenius' samlinger.
I 1943 og 1944 ble paléet sterkt skadet ved bombeangrep. Selv om en vesentlig del av byggsubstansen overlevet krigen og en gjenoppbyggelse hadde vært mulig, ble paléet revet i 1951 for å gi plass til en annen bygning.
Paléet blir nå gjenoppbygget i rammen av et offentlig-privat samarbeid.
Bertone Pirana

Bertone Pirana (1967) var en konseptbil bygget av  italienske Bertone, første gang presentert på bilutstillingen i London i 1967. Bilen ble bygget på chassis og drivverk fra en Jaguar E-type, men fikk et nytt karosseri designet av Marcello Gandini, som kanskje er best kjent for å være designeren bak Lamborghini Countach.
Pirana ble, uvanlig nok for en konseptbil, bygget på bestilling fra The Daily Telegraph, en stor britisk avis, som et eksempel på en «perfekt bil». Etter å ha blitt presentert i London ble bilen så utstilt på bilutstillingen i New York og i Montréal.
Endel har hevdet at Pirana inspirerte Lamborghini Espada, som Bertone bygget et år senere.
Euthyastus

Utseende

En middelsstor, gråbrun trebukk med lange antenner.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia, fra Vest-Malaysia i vest til Java i øst.
Arrubal kraftverk

Arrubal kraftverk er et gasskraftverk med kombinert gassdrift og oljefyring i La Rioja i Spania. Det har en installert produksjonskapasitet på 800 MW, fordelt på 2 turbiner. Dette er et av landets mellomstore fossile kraftverk målt etter installert produksjonseffekt. Anlegget ble påbegynt omkring 2000 og stod ferdig i 2004. Operatøren er selskapet Gas Natural. Brenselkilden er naturgass og gassolje.
De totale CO2-utslippene i 2008 var ca. 1 304 600 tonn, utslippskvoten var samme år 612 300 tonn.
Björnänge

Björnänge er et tettsted i Åre kommune i Jämtlands län i landskapet Jämtland i Sverige. Det ligger rundt tre kilometer øst for Åre. I 2010 hadde tettstedet 254 innbyggere.
James Ward-Prowse

Landslaget

22. mars 2017 fikk han sin første landskamp for England mot Tyskland.
FilmMagasinet

FilmMagasinet er et norsk tidsskrift som omhandler film.
Tidsskriftet ble startet i 1994, med Geir Kamsvåg som redaktør. Det kom da ut i et opplag på 30 000, og hadde kinogjengere mellom 18 og 40 år som målgruppe. Kamsvåg gikk av som redaktør i 2005. Pr. 2017 er ansvarlig redaktør Le LD Nguyen, mens ansvarlig utgiver er Filmmag AS.
FilmMagasinet distribueres på kinoer i hele Norge. Tidsskriftet har pr. 2017 et opplag på 30 000, og oppgir å ha 200 000 lesere månedlig (Ipsos MMI 2013).
Plagionotus detritus

Utseende

En middelsstor (10-19 mm), nokså kraftig, gul og svart trebukk. Den kan ligne på de andre trebukkene som etterligner veps, særlig slektningen Plagionotus arcuatus, men de gule områdene er større enn hos sistnevnte. Antennene er rundt halvparten så lange som kroppen og mørkt rødlige. Hodet er svart med gule tegninger. Pronotum er bredere enn langt, med sterkt rundede sider, svart med to gule, ganske rette tverrbånd. Dekkvingene er svarte med fem gule tverrbånd. Den gule båndene er ganske rette, bortsett fra det andre som er krummet, og blir stort sett bredere bakover. Beina er brunoransje.

Levevis

Larvene utvikler seg under barken på nylig døde greiner av eik. Når larven er fullvoksen, gnager den seg noen centimeter inn i veden. Larveutviklingen tar 1-2 år. De voksne billene løper omkring på trestammer og greiner fra juni til juli. Bevegelsene såvel som utseendet ligner da på veps.

Utbredelse

Den er utbredt i deler av Europa, dessuten i Asia øst til Iran. I Norden er den funnet spredt i det sørøstlige Sverige, men det er få nyere funn av arten.
Roth

Roth er en by i den tyske delstaten Bayern, i det sydlige Tyskland.
Apache-lisensen

Apache-lisensen (eller ASL) er en programvarelisens utviklet av Apache og benyttes av alle Apache-prosjekter. Den ble først utviklet for Apache HTTP webserver i 1999. I motsetning til copyleft lisensene som er restriktive i hva man kan gjøre med programvaren, så er Apache-lisensen en såkalt "permissive" lisens, i samme familie som BSD-lisensen og MIT-lisensen. Dette har gjort den attraktiv i kommersielle prosjekter i og med at man ikke risikerer å måtte åpne opp all sin egen programvare som følge av at man tar ibruk ASL-lisensiert programvare.
Et eksempel på dens popularitet er at Microsoft i 2009 valgte å open-source egne prosjekter under ASL istedenfor sine egne Ms-PL og Ms-RL. Et annet eksempel er at Oracle i 2011 valgte Apache og Apache-lisensen for OpenOffice når de besluttet å ikke selv fortsette satsingen. Nok et eksempel er Citrix sin flytting av CloudStack til Apache

Versjoner

Det er versjon 2.0 som er den gjeldende versjonen som skal benyttes i dag. Den originale versjonen var 1.0 og det finnes en versjon 1.1 fra 2000.
Anderson Mesa Station

Anderson Mesa Station er et astronomisk observatorium etablert i 1959 som et sted for observasjoner av mørk himmel for Lowell-observatoriet. Observatoriet ligger i Coconino County i Arizona, ca. 12 miles (19 km) sørvest for Lowells hovedcampus på Mars Hill i Flagstaff.
Rick Ducommun

Karriere

En av hans tidligste tidligste opptredener på fjernsyn var i Star Search i 1984. Blant hans opptredener er Bart (halvparten av Biff og Bart) i det canadske barneprogrammet på TV i serien Zig Zag, Rick Dukeman i musikkprogrammet Rock 'N' America,   Tom Hanks' nabo, Art Weingartner, i The 'Burbs, en skapning  i Bill Murrays komedie Groundh og Day, Henry sjåføren iBlank Check og monsteret "Snik" i Fred Savages fantasi Little Monsters.
Ducommun spilte i andre filmer, som  Spaceballs, Die Hard, The Hunt for Red October, Jury Duty (film) , Gremlins 2: The New Batch, The Experts, The Last Boy Scout, Encino Man, Last Action Hero og Scary Movie.
Han døde i juni 2015 av komplikasjoner som følge av diabetes. Han ble 62 år gammel.
Bernardino Spada

Bakgrunn

Bernardino Spada var sønn av markgreven Paolo Spada og hans hustru Daria Albicini. Faren var en velstående kjøpmann, som styrte sønnen mot en karriere i kirken, selv om familien tidligere i mange generasjoner hadde holdt på med gruvedrift.
Spada studerte i Bologna og i Perugia og avla i Roma doktorseksamener i litteraturvitenskap og rettsvitenskap. Han arbeidet i den romerske kurie fra 1617.

Erkebiskop

Spada ble utnevnt til titulærerkebiskop av Tamiathis og ble bispeviet i kirken San Luigi dei Francesi i Roma den 8. desember 1623. Som erkebiskop ble han så sendt som pavelig nuntius til det franske hoff og var der til 1627. Da ble han pavelig delegat i Bologna.

Kardinal

I 1626 utså pave Urban VIII Spada til kardinalprest med Santo Stefano al Monte Celio som tittelkirke. Spada var camerlengo mellom den 13. januar 1638 og den 10. januar 1639. Han avsluttet sitt kardinalskap som kardinalbiskop av Palestrina.
I 1632 ervervet kardinal Spada Palazzo Capodiferro, som da fikk navnet Palazzo Spada. Han gav Francesco Borromini i oppdrag å oppføre en trompe l'œil-kolonnade i palasset.
Kardinal Spada begunstiget og hjalp frem mange av sine slektninger, og familien Spada ble en familie å regne med i byen for lang tid. Blant de han engasjerte seg for, var de i alt elleve barn fra ekteskapet mellom nevøen Orazio Spada med Maria Veralli. Av dem gjorde Fabrizio Spada, ikke minst takket være sin grandonkels hjelp, likeså karriere i den pavelige kurie, ble i 1675 ikke bare kardinal, men dessuten kardinalstatssekretær.
Kardinal Spada ble først begravet i Cappella Spada i San Girolamo della Carità i Roma. Hans gravmonument ble utført av Ercole Ferrata. Senere ble kardinalens levninger overført til Cappella di San Carlo Borromeo i Santa Maria in Vallicella.
Hydraulikk

Hydraulikk er læren som hører til fluidmekanikken, og beskjeftiger seg i hovedsak med dens tekniske anvendelse – overføring av energi gjennom rør eller andre legemer. Hydraulikk er en del av hydrodynamikken. Anvendt hydraulikk er ofte forbundet med pumper, sylindre rør/slanger og andre fluidmekaniske innretninger. Hydraulikkslanger er beregnet til å overføre krefter i motsetning til vanlige industrislanger som skal transportere materiale (for eksempel gass, vann, olje).

Sylinder og aktuator

Hovedfunksjonen til en aktuator er å utøve en kraft på et objekt og dermed bevege (aktuere) det.
En aktuator består består vanligvis av et stempel med en råde (stempelstang) plassert inne i en sylinder. Stemplet drives av trykkdifferansen og den eksterne kraften på enden av råden.

Trykkdifferansen kan beskrives som
Eller som kraft = trykk 1 * areal 1 - trykk 2 * areal 2.

Pumper og motorer

I motsetning til aktuatoren vil en motor utøve et moment og skape rotasjon av hydraulisk trykk. En pumpe og en motor har i prinsippet lik konstruksjon, mens en motor skaper moment skaper en pumpe trykk fra moment. Det finnes flere typer som fungerer på forskjellige prinsipper. De mest vanlige er tannhjulspumper og stempelpumper.

Effekten tilført en motor / avgitt fra en pumpe beskrives:
Effekt = turtall x moment = trykk x volumstrøm

Akkumulator

En akkumulator er en tank med et gassvolum, ofte innkapslet i en blære, som fungerer som et "lager" for trykk. 
Ved sykliske arbeidsprosesser vil man bruke en akkumulator for å raskt kunne distribuere oljen som trengs. Man ønsker også å bruke en akkumulator for å fjerne forstyrrelser på linja, da fungere akkumulatoren som en demper.
Forholdet mellom trykk og volum i en akkumulator beskrives forenklet ved hjelp av ideell gasslov.

Ventiler

Ventiler brukes for å regulere og kontrollere en krets.
Strømningen gjennom en ventil kan beskrives på følgende måte:

Cq er en ventilkonstant mellom 0 og 1.

Retningsventil

En retningsventil er en ventil som regulerer hvor fluidet strømmer. Ofte beskrives en slik ventil med to tall: A/B hvor A forteller hvor mange porter ventilen har mens B forteller hvor mange posisjoner ventilen kan stå i.

Volumstrømventil

En volumstrømventil regulerer hvor mye fluid som passerer gjennom en krets. Dette gjøres ved å plassere en hindring i strømningen, som fører til et trykktap over ventilen.
Disse ventilene kan både være statiske; hvor hindringen er konstant uansett, manuelle; hvor hindringen kan manuelt reguleres; automatiske; hvor volumstrømen er konstant uansett trykkforhold.

Trykkreguleringsventil

Trykkreguleringsventiler er ventiler som ved et bestemt trykk bytter posisjon og dermed åpner for gjennomstrømning.
Slike ventiler brukes derfor ofte som overtrykksventiler, som hindrer at trykket i en krets blir større enn ønskelig.

Tilbakeslagsventil

En tilbakeslagsventil sørger for at fluidet bare kan gå en vei gjennom kretsen. Den kan være fjærbelastet slik at den kun åpner ved en gitt trykkforskjell.
Hai Fu gasskraftverk

Hai Fu gasskraftverk er et varmekraftverk ved byen Taoyuan i Taiwan. Det har en installert produksjonskapasitet på 980 MW fordelt på to blokker á 490 MW hver. Brenselkilden er naturgass.
Anlegget stod ferdig i 1999, og har teknologi fra ABB. Operatør er EverPower IPP Co, som har sitt hovedkvarter i Taoyuan.
Baodunkulturen

Baodunkulturen (kinesisk: 宝墩文化; pinyin: Bǎodūn wénhuà) (2500 f.Kr.–1750 f.Kr.) var en neolittisk kultur på Chengdusletten i det som nå er provinsen Sichuan i Kina. Seks bosettinger er blitt funnet (pr 2009): Ved Baodun i fylket Xinjin, ved Mangcheng i fylket Dujiangyan, ved Yufu i fylket Wenjiang, ved Zizhu i fylket Chongzhou, ved Shuanghe i Chongzhou, og et funnsted i fylket Pi.

Kjennetegn og levninger

Funnstedet ved Baodun er det største; det dekker et areal på om lag 600 000 m². 
Alle bosettingene er ved eller nær elven Min. Bosetningene hadde murer dekket med småstein, et trekk som er særegent for Baodunkulturer. Leirkarene fra kulturen har noen likhetstrekk med Sanxingdui.